open-index/open-wikipedia-markdown huggingface dataset:
கிள்ளான் பள்ளத்தாக்கு பெரும் விரைவு போக்குவரத்து

**கிள்ளான் பள்ளத்தாக்கு பெரும் விரைவு போக்குவரத்து** (ஆங்கிலம்: *Klang Valley Mass Rapid Transit* (**MRT System**); மலாய்: *Transit Aliran Deras Lembah Klang*) என்பது கிள்ளான் பள்ளத்தாக்கு; மற்றும் பெரும் கோலாலம்பூர் ஆகிய பகுதிகளுக்கான மூன்று வழித்தடங்களைக் கொண்ட விரைவு போக்குவரத்து (எம்ஆர்டி) திட்டம் ஆகும். இந்த திட்டத்தில் கோலாலம்பூர் மாநகரமும் அடங்கும். 

கிள்ளான் பள்ளத்தாக்கு பகுதியில் அதிகரித்து வரும் சிக்கலான போக்குவரத்து நெரிசலைக் குறைப்பதே இந்தத் திட்டத்தின் நோக்கமாகும். அத்துடன் தற்போதுள்ள தொடருந்து வலையமைப்பை ஒருங்கிணைப்பது; அதே வேளையில் கிள்ளான் பள்ளத்தாக்கு பகுதியின் தொடருந்து வலையமைப்பை விரிவுபடுத்துவதும் இந்தத் திட்டத்தின் பிற நோக்கங்கள் ஆகும்.

## பொது

மலேசிய அரசாங்கத்தின் பொருளாதார மாற்று அமைப்புத் திட்டத்தின் கீழ் (*National Key Economic Area under the Economic Transformation Program*) இந்தத் திட்டமும் ஒன்றாகும். இந்தத் திட்டம் பற்றி சூன் 2010-இல் மலேசிய அரசாங்கத்தால் அறிவிக்கப்பட்டது; மற்றும் அதே ஆண்டு டிசம்பரில் இந்தத் திட்டம் அங்கீகரிக்கப்பட்டது. இந்த எம்ஆர்டி வழித்தடத்தின் முதல் கட்டுமானம் ஜூலை 2011-இல் தொடங்கியது.  

## வரலாறு

சூன் 2010-இல், மலேசியப் பிரதமர் டத்தோ ஸ்ரீ நஜீப் ரசாக், 10-ஆவது மலேசியப் பொருளாதார மாற்று அமைப்புத் திட்டம் பற்றி (2011-2015) அறிவித்த போது, ​​கிள்ளான் பள்ளத்தாக்கிற்கான ஒரு எம்ஆர்டி திட்டம் பற்றியும் அரசாங்கம் ஆய்வு செய்து வருவதாகவும் அறிவித்தார். சிங்கப்பூரின் பெரும் விரைவு போக்குவரத்து திட்ட அமைப்பின் (*Singapore's Mass Rapid Transit*) வெற்றிகரமான விளைவுகளினால் கிள்ளான் பள்ளத்தாக்கு பெரும் விரைவு போக்குவரத்து திட்டமும் ஈர்க்கப் பட்டதாக அறியப்படுகிறது.

2010 டிசம்பர் மாதம், எம்ஆர்டி திட்டத்தைச் செயல்படுத்த மலேசிய அரசாங்கம் ஒப்புதல் அளித்தது; மற்றும் கமுடா நிறுவனம் (*Gamuda Berhad*); எம்எம்சி நிறுவனம்(* MMC Corporation Berhad*) ஆகிய நிறுவனங்களின் கூட்டு அமைப்பை; கிள்ளான் பள்ளத்தாக்கு பெரும் விரைவு போக்குவரத்து திட்டத்தின் பங்காளராக நியமித்தது.

### கமுடா எம்எம்சி நிறுவனங்கள்

16 டிசம்பர் 2016-இல், சுங்கை பூலோ நகரத்தில் இருந்து செமந்தான் நகரம் வரையிலான 23 கிமீ நீளமுள்ள காஜாங் வழித்தடத்தின் முதலாம் கட்ட எம்ஆர்டி கட்டுமானப் பணிகள் நிறைவடைந்தன. அதே நாளில் பொதுமக்களுக்கும் திறக்கப்பட்டது. காஜாங் வழித்தடத்தின் இரண்டாம் கட்டம், செமந்தான் நகரில் இருந்து காஜாங் நகரம் வரையிலான பகுதி; 17 சூலை 2017-இல் கட்டி முடிக்கப்பட்டது.

## மேற்கோள்கள்

## மேலும் காண்க
* மலேசிய தொடருந்து போக்குவரத்து
* காஜாங் வழித்தடம்
* புத்ராஜெயா வழித்தடம்

## வெளி இணைப்புகள்
* Mass Rapid Transit Corporation Sdn Bhd (MRT Corp)
* Prasarana Malaysia Berhad (Prasarana)
* Agensi Pengangkutan Awam Darat (SPAD)

பகுப்பு:கோலாலம்பூர்
பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:மலேசிய நிறுவனங்கள்
பகுப்பு:கிள்ளான் பள்ளத்தாக்கு
பாவனா ஜா

**பவானா ஜா** (*Bhawana Jha*) என்பவர் இந்திய அரசியல்வாதியும் மற்றும் பீகார் சட்டமன்றத்தின் முன்னாள் உறுப்பினரும் ஆவார். இவர் மதுபானி மாவட்டம் பெனிப்பட்டி சட்டமன்றத் தொகுதிக்கு 2015ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு மூத்த பாஜக தலைவர் வினோத் நாராயண் ஜாவை தோற்கடித்தார். பவானா ஜா இந்தியத் தேசிய காங்கிரசு கட்சியினைச் சார்ந்தவர்.

## மேற்கோள்கள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
குணிகல் சட்டமன்றத் தொகுதி

**குணிகல் சட்டமன்றத் தொகுதி** (*Kunigal Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது துமக்கூரு மாவட்டத்தில் உள்ளது. பெங்களூரு ஊரகம் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 131 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தும்கூர் மாவட்டம்
அப்பன்திருப்பதி சீனிவாச பெருமாள் கோயில்

**அப்பன்திருப்பதி சீனிவாச பெருமாள் கோயில்** என்பது தமிழ்நாடு மாநிலத்தில் மதுரை மாவட்டத்தின் அப்பன்திருப்பதி புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். ஆண்டுதோறும் மதுரையில் சித்திரைத் திருவிழா நடைபெறும் போது, அழகர் கோயிலிலிருந்து கள்ளழகர் மதுரை விசயம் செய்யும் போது, இக்கோயிலின் மண்டபத்தில் ஓர் இரவு தங்கிச் செல்வது சிறப்பாகக் கருதப்படுகிறது.

கடல் மட்டத்திலிருந்து சுமார் 204 மீட்டர் உயரத்தில்,  என்ற புவியியல் ஆள்கூறுகள் கொண்டு, அப்பன்திருப்பதி சீனிவாச பெருமாள் கோயில் அமைந்துள்ளது.

இக்கோயிலின் மூலவர் சீனிவாச பெருமாள்; தாயார் அலர்மேல்வள்ளி ஆவர். கருடாழ்வார், அனுமன், சக்கரத்தாழ்வார், விச்வக்சேனர், நம்மாழ்வார், இராமர், இராமானுசர் மற்றும் மணவாள மாமுனிகள் ஆகியோர் இக்கோயிலில் அருள்பாலிக்கின்றனர்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது. 
## மேற்கோள்கள்

## வெளி இணைப்புகள்
* GeoHack - அப்பன்திருப்பதி சீனிவாச பெருமாள் கோயில்

பகுப்பு:மதுரை மாவட்டத்திலுள்ள பெருமாள் கோயில்கள்
மணிப்பூர் சட்டப் பேரவை

**மணிப்பூர் சட்டப் பேரவை** (*Manipur Legislative Assembly*), வடகிழக்கு இந்தியாவின் மணிப்பூர் மாநிலத்தில் உள்ள ஓரவை முறைமை கொண்ட சட்டமன்றம் ஆகும். மணிப்பூர் மாநிலத் தலைநகரம் இம்பாலில் இதன் சட்டமன்ற வளாகக் கடடிடம் உள்ளது.

மணிப்பூர் சட்டமன்றம் 60 சட்டமன்ற உறுப்பினர்களைக் கொண்டது. அதில் 40 உறுப்பினர்கள் இம்பால் பள்ளத்தாக்கில் பெரும்பான்மையாக வாழும் மெய்தி மக்களிலிருந்து தேர்வு செய்யப்படுகின்றனர். மீதமுள்ளவர்கள் இம்பால் நகரத்தை சுற்றியுள்ள 20 மலைப்பகுதிகளில் வாழும் பழங்குடி மலைவாழ் குகி மக்கள் மற்றும் நாகா மக்களிலிருந்து தேர்வு செய்யப்படுகிறார்கள். 
தற்போது மணிப்பூர் சட்டமன்றத்திற்கு பட்டியல் சமூகத்தவர் மற்றும் பழங்குடி மலைவாழ் மக்களுக்கு முறையே 1 மற்றும் 19 தொகுதிகள் இடஒதுக்கீடு செய்யப்பட்டுள்ளது.

## இதனையும் காண்க
* மணிப்பூர் முதலமைச்சர்களின் பட்டியல்
## மேற்கோள்கள்

பகுப்பு:மணிப்பூர் அரசு
பகுப்பு:மணிப்பூர்
இந்திய மணிப்புறா

**இந்திய மணிப்புறா** (Indian Spotted Dove) (உயிரியல் பெயர்: *Spilopelia chinensis suratensis*) என்பது மணிப்புறாவின் துணையினம் ஆகும். இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. இது இந்தியா, பாக்கித்தான், நேபாளம், பூட்டான் ஆகிய நாடுகளில் காணப்படுகிறது.

## விளக்கம்
இப்பறவை புறாவை விட அளவில் சற்று சிறியது. சுமார் 20 செ.மீ. நீளம் கொண்டது. அலகு கறுப்பாகவும், விழிப்படலம் இளஞ்சிவப்பாகவும், கால்கள் ஆழ்ந்த ஊதா கலந்த சிவப்பாகவும் இருக்கும். சற்று மெலிந்த தோற்றம் கொண்ட பறவை இது ஆகும். உடலின் மேற் பகுதி உறஞ்சிவப்புக் கலந்த பழுப்பாகவும், சாம்பல் நிறமாகவும் இருக்கும். உடலின் மேற்பகுதியில் வெள்ளைப் புள்ளிகள் பரவலாக காணப்படும். கழுத்தில் வெள்ளையும் கறுப்புமான சதுரங்க பலகைக் கட்டங்களைப் ஒத்த புள்ளிகள் இருக்கும். வால் கரும்புழுப்பாகவும், சிலேட் நிறத்திலும் அகன்ற வெள்ளை விளிம்போடும் காணப்படும். பறவை தரையிறங்கும்போது வால் இறகுகளின் வெள்ளை விளிம்புகள் தெளிவாக காணலாம். தொண்டை இளஞ்சிவப்பாகவும், வயிறு, வாலடி, வால் கீழிறகுகள் போன்றவை வெள்ளையாகவும், மார்பு இளஞ்சிவப்புக் கலந்த சாம்பல் நிறமாகவும் இருக்கும். 

## பரவலும் வாழிடமும்
இப்பறவை  இந்தியத் துணைக் கண்டத்தில் இந்தியா, பாக்கித்தான், நேபாளம், பூட்டான் ஆகிய நாடுகளில் காணப்படுகிறது. தென்னிந்தியா முழுவதும் மலைகளில் 1500 மீட்டர் உயரம் வரைக் காணலாம். நீர் வளமிக்க காடுகளையும், தோட்டங்களையும், விளை நிலங்களையும், ஈரம் மிக்க இளையுதிர் காடுகளையும் அடுத்து திரியும்.  

## நடத்தை
இப்பறவை நீர்வளம் மிக்க இடங்களை சார்ந்து வாழக்கூடியது. இணையாகவோ அல்லது கூட்டமாகவோ காட்டுப் பாதையிலிலும், அறுவடை முடிந்த வயல்களில் மேயும். மனிதர்கள் நெருங்கினால் இறக்கைகள் விர்ரெனப் படபடக்க எழுந்து பக்க வாட்டில் வளைந்து பறந்து செல்லும். உயர இருந்து பறந்துவந்து படிப்படியாக தாழ்ந்து இறக்கையை விரித்து மரங்களில் அமரும். தானியங்கள், விதைகள் போன்றவற்றை முதன்மையாக உண்ணும்.  

இனியதாக துயரம் தோய்ந்த குரலில் க்ருஉ ஓக்ரூஉக், க்ரூஊக் ஒஉ.. க்ரூஊஓ என கத்தும். மேலும் பலவகை குரல்களில் ஒலி எழுப்பக்கூடியது. 

இவை ஆண்டு முழுவதும் இனப்பெருக்கம் செய்யக்கூடியன. மரங்களின் கீழீகவும், பாறை இடுக்குளிலும், வீட்டுத் தாழ்வாரங்களிலும் சிறு குச்சிகள் ,உற்கள் போன்றவற்றைக் கொண்டு சற்று குழுவான மேடை அமைத்து இரண்டு வெள்ளை முட்டைகளை இடும். சில சமயங்களில் மூன்று முட்டைகளை இடுவதும் உண்டு. 13 நாட்கள் அடைகாக்கும். கூடுகட்டுதல் அடைகாத்தல் போன்றவற்றில் ஆண், பெண் என இரு பறவைகளும் பணியை பகிர்ந்து கொள்ளும்.       

## மேற்கோள்கள்

பகுப்பு:தென்னிந்தியப் பறவைகள்
பகுப்பு:நேபாளப் பறவைகள்
பகுப்பு:பாக்கித்தானியப் பறவைகள்
பகுப்பு:பூட்டான் பறவைகள்
டெர்பியம்(IV) ஆக்சைடு

**டெர்பியம்(IV) ஆக்சைடு** (*Terbium(IV) oxide*) என்பது  TbO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம் மூவாக்சைடை ஆக்சிசன் வாயுவைப் பயன்படுத்தி 1000 வளிமண்டல அழுத்தத்தில் 300 பாகை செல்சியசு வெப்பநிலையில் ஆக்சிசனேற்றம் செய்தால் டெர்பியம்(IV) ஆக்சைடு கிடைக்கும். டெர்பியம்(IV) ஆக்சைடு அடர் சிவப்பு நிறத்தில் ஒரு திண்மமாக காணப்படுகிறது.

## வினைகள்
டெர்பியம்(IV) ஆக்சைடை 340 பாகை செல்சியசு வெப்பநிலைக்கு சூடுபடுத்தினால் Tb5O8 மற்றும் ஆக்சிசனாக சிதைவடைகிறது.

:5 TbO2 → Tb5O8 + O2

## மேலும் காண்க
*டெர்பியம் மூவாக்சைடு
*டெர்பியம்(III,IV) ஆக்சைடு

## மேற்கோள்கள்

பகுப்பு:டெர்பியம் சேர்மங்கள்
பகுப்பு:ஆக்சைடுகள்
மேக்ரோபிராக்கியம் குருதேவ்

**மேக்ரோபிராக்கியம் குருதேவ்** *(Macrobrachium gurudeve*) என்பது பத்துக்காலிகள் வரிசையில் உள்ள பேலிமோனிடே குடும்பத்தின் நன்னீர் இறால் சிற்றினம் ஆகும். இது இந்தியாவின் தென் மாநிலமான கேரளாவில் கிழக்கு நோக்கி ஓடும் ஆறுகளான கபினி மற்றும் பவானியில் காணப்படுகிறது. ஆண் இறாலின் மொத்த நீளம் 53.5 மி.மீ. மற்றும் பெண் இறால் 47 மி.மீ .நீளமுடையது ஆகும். ஆண் *மே. குருதேவ்* பெண் இறாலைவிடப் பெரியவை. இந்த சிற்றினத்திற்கு "குருதேவ்" என்ற பெயர் சமூக சீர்திருத்தவாதியான கேரள மாநிலத்தைச் சேர்ந்த நாராயண குருதேவ் என்பவரின் நினைவாக வழங்கப்பட்டது.

*மே. குருதேவ்*, *மே. பெகுன்சி* மற்றும் *மே. கிசுடென்சு* ஆகிய சிற்றினங்களுடன் நெருங்கிய தொடர்புடையது, இருப்பினும் இவற்றின் சில முக்கிய சிறப்பியல்பு அம்சங்களால் வேறுபடுகிறது.

## மேற்கோள்கள்

பகுப்பு:மேக்ரோபிராக்கியம்
பகுப்பு:கணுக்காலிகள்
பகுப்பு:இந்திய உயிரினங்கள்
சுவீட்டி சிமா கெம்ப்ராம்

**சுவீட்டி சிமா கெம்ப்ராம்** (*Sweety Sima Hembram*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். சுவீட்டி இராச்டிரிய ஜனதா தளம் கட்சியினை சார்ந்தவர். இவர் பீகாரில் உள்ள கட்டோரியா சட்டமன்றத் தொகுதிக்கு 2015ஆம் ஆண்டு நடைபெற்ற சட்டமன்றத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2015 பீகார் சட்டப் பேரவைக்குத் தேர்ந்தெடுக்கப்பட்ட 28 பெண் சட்டமன்ற உறுப்பினர்களில் ஒருவர் இவர்.

## மேற்கோள்கள்

பகுப்பு:சந்தாலிகள்
பகுப்பு:வாழும் மக்கள்
பகுப்பு:பீகார் சட்டமன்றத்தின் முன்னாள் உறுப்பினர்கள்
பகுப்பு:பட்டியல் பழங்குடி நபர்கள்
மங்கிதா தேவி

**மங்கிதா தேவி** யாதவ் (*Mangita Devi*)(பிறப்பு 6 ஏப்ரல் 1981) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். தேவி இராச்டிரிய ஜனதா தளம் கட்சியினை சார்ந்தவர். பீகார் சட்டமன்றத்திற்கு 2015ஆம் ஆண்டு நடைபெற்ற சட்டமன்ற பொதுத்தேர்தலில் சீதாமரி மாவட்டத்தில் உள்ள இருன்னிசைத்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராக 2015 முதல் 2020 வரை பதவி வகித்தார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்றத்தின் முன்னாள் உறுப்பினர்கள்
விமலா கவுடா

**விமலா வெங்கடப்ப கவுடா** (*Vimala Gowda*)(1952 - 2017) என்பவர் இந்திய அரசியல்வாதியும் கருநாடக சட்டமன்ற உறுப்பினரும் ஆவார். இவர் 17 சனவரி 2011 முதல் 17 அக்டோபர் 2014 வரை கருநாடக சட்ட மேலவையின் துணைத் தலைவராக இருந்தார். இவர் கருநாடகா பாரதிய ஜனதா கட்சியின் மூத்த தலைவர்களில் ஒருவராக இருந்தார். 18 சூன் 2006 முதல் 17 ஏப்ரல் 2017 -ல் இறக்கும் வரை 2 முறை கருநாடக சட்ட மேலவை உறுப்பினராகப் பணியாற்றினார். இவர் மாரடைப்பால் 17 ஏப்ரல் 2017 அன்று இறந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2017 இறப்புகள்
பகுப்பு:1952 பிறப்புகள்
பகுப்பு:கர்நாடக சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
திருச்சி இரா. சவுந்தரராசன்

**திருச்சி இரா. சவுந்தரராசன்** (*Trichy R. Soundararajan*, திசம்பர் 1, 1933 - மே 1, 2009) என்பவர் ஒரு திரைப்பட நடிகரும், தமிழக அரசியல்வாதியும் ஆவார். இவர் தமிழக  முன்னாள் அமைச்சரும், திருச்சி புறநகர் மாவட்ட அ.தி.மு.க மாவட்ட செயலாளராக இருந்தவரும் ஆவார். இவர் 1977, 1980 மற்றும் 1984ஆம் ஆண்டு என மூன்று முறை தமிழ்நாடு சட்டமன்றத் தேர்தல்,  திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார்.
## வாழ்க்கைக் குறிப்பு
இவர் திருவரங்கத்தை பூர்வீகமாகக் கொண்டவர். இவர் வணிகவியல் பிரிவில் இளங்கலை பட்டம் பெற்றார். இவர் கவரா நாயுடு சமூகத்தைச் சேர்ந்தவர். இவரின் தந்தையார் இராஜகோபால் நாயுடு, இரங்கநாத பெருமாள் கோயிலில் அறநிலையத்துறை அதிகாரியாக பணிபுரிந்தார்.

## திரையுலக வாழ்க்கை
நடிப்புக் கலையின் மேல் உள்ள ஆர்வம் காரணமாக முதலில் மேடை நாடகங்களில் நடித்தார். கவிஞர் வாலி எழுதிய *கவிஞனின் காதலி* நாடகத்தில் அம்பிகாபதி வேடத்தில் நடித்தார். எம். ஆர். பாலு எழுதிய *பேராசை பிடித்த பெரியார்* என்ற சமூக நாடகத்தில் தந்தை பெரியாரின் கதாபாத்திரத்தில் நடித்தார். பின்னர் பல தமிழ் திரைப்படங்களில், குணச்சித்திர வேடங்களில் நடித்துள்ளார்.
### தமிழ்த் திரைப்படங்கள்
திருச்சி இரா. சவுந்தரராசன் தமிழ்த் திரைப்படங்களில், பெரும்பாலும் எம்.ஜி.யார் நடித்த திரைப்படங்களில், குணச்சித்திர வேடங்களில் நடித்துள்ளார்.

## அரசியல் வாழ்க்கை
திருச்சி இரா. சவுந்தரராசன், அகில உலக எம்.ஜி.ஆர் ரசிகர் மன்றத்தின் பொதுச் செயலாளராக இருந்தவர். இவர் 1977, 1980, 1984-ஆம் ஆண்டுகளில் திருவரங்கம் சட்டமன்றத் தொகுதியில் இருந்து தேர்தெடுக்கப்பட்டார். எம். ஜி. ஆர் அமைச்சரவையில் மக்கள் நல்வாழ்வு துறை, சத்துணவு துறை, உள்ளாட்சித் துறை, சமூக நலன் மற்றும் கதர் துறை போன்ற பல துறைகளில் அமைச்சராகப் பணியாற்றினார். 
### போட்டியிட்ட தேர்தல்கள்

## மேற்கோள்கள்

பகுப்பு:திருச்சிராப்பள்ளி அரசியல்வாதிகள்
பகுப்பு:தமிழக முன்னாள் அமைச்சர்கள்‎
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:இந்திய நடிகர்-அரசியல்வாதிகள்
பகுப்பு:திருச்சி மாவட்ட மக்கள்
பகுப்பு:1933 பிறப்புகள்
பகுப்பு:2009 இறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:ஊர்ப் பெயரால் அறியப்படும் மக்கள்
கங்லி

**கங்லி** (Kangly) என்பவர்கள் ஐரோவாசியாவைச் சேர்ந்த ஒரு துருக்கிய மக்கள் ஆவர். இவர்கள் தாங் அரசமரபின் காலத்தில் இருந்து மங்கோலியப் பேரரசு மற்றும் யுவான் அரசமரபின் காலம் வரை செயல்பாட்டில் இருந்தனர்.

## பூர்வீகம்
இவர்கள் கிப்சாக்குகள் அல்லது பெச்சேனேக்குகளுடன் தொடர்புடையவர்களாக இருக்கலாம் அல்லது சீனாவின் தாங் அரசமரபால் வெல்லப்பட்ட கோக் துருக்கியர்களின் ஒரு பிரிவாக இருக்கலாம் என்று கருதப்படுகிறது.

## மேற்கோள்கள்

பகுப்பு:அற்றுவிட்ட துருக்கிய மக்கள்
பகுப்பு:ஆசியாவின் துருக்கிய மக்கள்
துரானி அரசமரபு

thumb|வலது | துரானி அரசமரபு வீர்ர்கள்
**துரானி அரசமரபு** (Durrani dynasty) (; ) என்பது 1747ஆம் ஆண்டு ஆப்கானித்தானின் காந்தாரத்தில் அகமது ஷா துரானியால் நிறுவப்பட்ட ஓர் அரசமரபு ஆகும். வேறுபட்ட பஸ்தூன் பழங்குடியினங்களை ஒன்றிணைத்த பிறகு இவர் துரானிப் பேரரசை அமைத்தார். இது அதன் உச்சபட்ச அளவில் தற்கால ஆப்கானித்தான், பாக்கித்தான் மற்றும் மேலும் ஈரானின் வட கிழக்கு பகுதிகள், கிழக்கு துருக்மெனிஸ்தான் மற்றும் வட மேற்கு இந்தியாவின் காஷ்மீர் பள்ளத்தாக்கு உள்ளிட்ட சில பகுதிகளை உள்ளடக்கியிருந்தது.

19ஆம் நூற்றாண்டின் முதல் பாதியின் போது துரானிகளை இடம் மாற்றி விட்டு பரக்சாய் அரசமரபானது ஆட்சிக்கு வந்தது.

அகமது ஷா மற்றும் அவரது வழித்தோன்றல்கள் துரானிகளின் போபல்சாய் வழியை (பின்னர் *அப்தாலிகள்* என்று அறியப்பட்டனர்) சேர்ந்தவர்களாவர். இவ்வாறாக கோதக் அரசமரபுக்குப் பிறகு கந்தகாரின் இரண்டாவது பஸ்தூன் ஆட்சியாளர்களாக இவர்கள் திகழ்ந்தனர். துரானிகள் 18ஆம் நூற்றாண்டின் இரண்டாம்  பாதியில் குறிப்பிடத்தக்கவர்களாக இருந்தனர். இதற்கு முக்கியக் காரணம் அகமது ஷா துரானியின் தலைமைத்துவம் ஆகும்.

## மேற்கோள்கள்

## மேலும் காண்க
* சூர் பேரரசு
* லௌதி வம்சம்
* கில்ஜி வம்சம்
* கோரி அரசமரபு
* கசானவித்துப் பேரரசு
* சபாரித்து வம்சம்

பகுப்பு:ஆப்கானித்தான் பண்பாடு
சிக்னக்

thumb|ஒரு தபால் தலையில் சிக்னக்
**சிக்னக்** (Sighnaq) (;) என்பது நடு ஆசியாவிலிருந்த ஒரு பண்டைக்கால நகரமாகும். இது தற்போதைய கசக்கஸ்தானின் கைசிலோர்தா பகுதியில் உள்ளது. இந்த நகரமானது கிட்டத்தட்ட முழுவதுமாக அறியப்படாமல் இருந்த போதிலும், இது நீல நாடோடிக் கூட்டத்தின் தலை நகரமாக இருந்தது. பாரசீக நூல்களில் இந்த நாடோடி கூட்டமானது வெள்ளை நாடோடிக் கூட்டம் என்று குறிப்பிடப்பட்டுள்ளது. பரப் என்று அழைக்கப்பட்ட பகுதியில் இந்த நகரம் அமைந்திருந்தது. பரப் பகுதி இசுபிசப் மற்றும் ஜன்ட் ஆகிய பகுதிகளுக்கு இடையே அமைந்திருந்தது. சிக்னப் என்ற பெயரின் பொருள் "புகலிடம்" என்பதாகும். இப்பெயரானது பிற பகுதிகளிலும் கூட, குறிப்பாக, தெற்கு காக்கேசியாவில் காணப்படுகிறது.

## மேற்கோள்கள்

* Howorth, Henry Hoyle: ''History of the Mongols, from the 9th to the 19th Century''. Part II, division I. The so-called tartars of Russia and Central Asia. London: Longmans, Green and Co, 1880.
பகுப்பு:கசக்கஸ்தான்
மய்முன் திஸ் முற்றுகை

**மைமுன் திஸ் முற்றுகை** (siege of Maymun-Diz) என்பது 1256ஆம் ஆண்டு நிசாரிகளுக்கு எதிரான, குலாகுவால் தலைமை தாங்கப்பட்ட மங்கோலியப் படையெடுப்பின் போது நடத்தப்பட்ட ஒரு முற்றுகையாகும். மைமுன் திஸ் என்பது நிசாரி இசுமாயிலிகளின் அரசின் தலைவரான இமாம் ருக்னல்தீன் குர்ஷாவின் கோட்டையாகவும், வலுவூட்டல் பகுதியாகவும் இருந்தது.

இவர்களது வலுவூட்டல் பகுதியை நோக்கி குலாகு முன்னேறிய போது புதிய நிசாரி இமாம் ஏற்கனவே குலாகுவுடன் பேச்சுவார்த்தைகளில் ஈடுபட்டிருந்தார். அனைத்து நிசாரி கோட்டைகளையும் இடிக்குமாறு மங்கோலியர்கள் அறிவுறுத்தினர். ஆனால், மங்கோலியர்களை இணங்க வைக்க இமாம் முயற்சி செய்தார். பல நாட்கள் சண்டைக்குப் பிறகு இமாமும், அவரது குடும்பமும் அடி பணிந்தது. இவர்கள் குலாகுவால் நல்ல முறையில் வரவேற்கப்பட்டனர். மைமுன் திஸ் கோட்டையானது அழிக்கப்பட்டது. தன்னுடைய ஆதரவாளர்களை சரணடைய செய்யவும், இதே போல் அவர்களுடைய கோட்டைகளையும் அழிக்கவும் இமாம் ஆணையிட்டார். இதைத் தொடர்ந்து பெயரளவில் வலிமையான பகுதியாக இருந்த அலமுத் கோட்டையும் அடி பணிந்தது. பாரசீகத்தில் நிசாரி அரசின் முடிவை குறித்ததாக இது அமைந்தது.

## மேற்கோள்கள்

பகுப்பு:மங்கோலியப் பேரரசின் முற்றுகைகள்
பாலகோட் போர்

**பாலகோட் போர்** (*Battle of Balakot*)  மகாராஜா இரஞ்சித் சிங் மற்றும் சையத் அகமது பரேல்வி ஆகியோரின் படைகளுக்கு இடையே பாக்கித்தானின் மன்செரா மாவட்டத்திலுள்ள பாலகோட்டில் 6 மே 1831 அன்று நடந்தது. பரேல்வி சீக்கியர்களுக்கு எதிராக ஜிகாத் அறிவித்து பாலகோட்டில் ஒரு முகாமை நிறுவினார். ஷா இஸ்மாயில் தெல்வி மற்றும் அவரது பழங்குடியினருடன் சேர்ந்து, சீக்கியர்களை விடியற்காலையில் தாக்கினார். போர் நாள் முழுவதும் நீடித்தது. சீக்கிய வீரர்கள் இறுதியில் சையத் அகமது பரேல்வியைக் கொன்றனர். மேலும் அவரது நூற்றுக்கணக்கான சீடர்களும் கொல்லப்பட்டனர்.   

போரில், ஷா இஸ்மாயில் தெல்வியும் சீக்கிய வீரர்களால் கொல்லப்பட்டார். பாலகோட்டைத் தங்கள் பேரரசுடன் சேர்த்து, சீக்கியப் பேரரசின் மேற்கு எல்லையை ஆப்கானிஸ்தான் எல்லைக்குள் ஆழமாக விரிவுபடுத்திய சீக்கியர்களுக்கு இந்தப் போர் ஒரு வெற்றியாகும். இந்த பெரிய வெற்றிக்குப் பிறகு, சீக்கியர்கள் ஆப்கானியர்களிடமிருந்து பெசாவரைக் கைப்பற்றுவதை நோக்கி தங்கள் படைகளைத் திருப்பினர். 

## சான்றுகள்

பகுப்பு:Coordinates on Wikidata
பகுப்பு:இந்தியப் போர்கள்
பகுப்பு:சீக்கியப் பேரரசு
கசாரேவால்

**கசாரேவால்** (*Hazarewal*) (பன்மை; **கசாரேவால்கள்**, மாற்றாக **கசாரா** அல்லது **கசாராவால்** எனவும் உச்சரிக்கப்படுகிறது.) என்பது கைபர் பக்துன்வாவின் கசாரா பகுதியைச் சேர்ந்த பல இன மக்கள் பெரும்பான்மையாக இந்த்கோ மொழி பேசும் சமூகத்த்தை குறிக்கப் பயன்படுத்தப்படுகிறது.   இந்த்கோ பேசும் கசாரேவால்களில் சுவாதிகள், ஜாதூன்கள், கர்லால்கள், அப்பாசிகள், சையீத்கள், அவான்கள், முகலாயர்கள், தனோலிகள், துருக்கியர்கள், குரேஷிகள் மற்றும் குஜ்ஜர்கள் ஆகியோரும் அடங்குவர். கசாரா பிரிவில் அதிக எண்ணிக்கையிலான இந்த்கோ மொழி பேசுபவர்களாக பஷ்தூன்கள் இருக்கின்றனர். இந்த பஷ்தூன்களில் பெரும்பான்மையானவர்கள் இந்த்கோவைத் தங்கள் தாய் மொழியாகப் பேசுகிறார்கள். ஆனால் பஷ்தூ மொழியைப் கசாரேவால்களில் தாகிர்கெலிகள், சுவாதிகள், யூசுப்சாய்கள், ஜாதூன்கள், திலாசாக்கர்கள் மற்றும் தரீன்கள் ஆகியோர் அடங்குவர்.  கசாரேவால் அல்லது இந்த்கோவான்களை,  பாக்கிஸ்தானில் உள்ள பலூசிஸ்தான் மாகாணத்தின் பகுதிகள் அல்லது அண்டை நாடான ஆப்கானித்தானின் பகுதிகளில் வசிக்கும் கசாரா இன மக்களுடன் தொடர்பு படுத்தி குழப்படையக் கூடாது. கசாரேவால்கள், கடந்த சில ஆண்டுகளாக, கைபர் பக்துன்வா மாகாணத்தின் பிற பகுதிகளிலிருந்து மொழிவாரியாகப் பிரிந்து சுயாட்சிக்கு ஆதரவாகக் குரல் கொடுத்து வருகின்றனர்.  

## சான்றுகள்

பகுப்பு:பஷ்தூன் மக்கள்
புரோடாக்டினியம்(V) புரோமைடு

**புரோடாக்டினியம்(V) புரோமைடு**  (*Protactinium(V) bromide*) என்பது PaBr5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். புரோடாக்டினியமும் புரோமினும் சேர்ந்து இந்த ஆலைடு உருவாகிறது. ஒற்றைசரிவச்சுப் படிக வடிவத்தில் சிவப்பு நிற படிகமாக புரோடாக்டினியம்(V) புரோமைடு காணப்படுகிறது.

## தயாரிப்பு
500 முதல் 550 பகை செல்சியசு வெப்பநிலையில் போரான் ட்ரைப்ரோமைடுடன் புரோடாக்டினியம்(V) குளோரைடை  சேர்த்து வினைபுரியச் செய்வதன் மூலம்  புரோடாக்டினியம்(V) புரோமைடை தயாரிக்கலாம்.

:3PaCl5 + 5BBr3 → 3PaBr5 + 5BCl3
400 பாகை செல்சியசு வெப்பநிலையில் அலுமினியம் புரோமைடுடன் புரோடடாக்டினியம்(V) ஆக்சைடை சேர்த்து வினைபுரியச் செய்வதன் மூலமும் இதை தயாரிக்க முடியும்.

## இயற்பியல் பண்புகள்
புரோடாக்டினியம்(V) புரோமைடு ஆரஞ்சு-சிவப்பு நிறப் படிகமாகக் காணப்படுகிறது. அதிக ஈரப்பதம் உணர்திறன் கொண்ட திண்மப் பொருளாக அறியப்படுகிறது. நீர் மற்றும் அம்மோனியாவுடன் தீவிரமாக வினைபுரிகிறது. ஆனால் முற்றிலும் வறண்ட காற்றில் நிலைப்புத்தன்மை கொண்டுடிருக்கும்.  ஐசோபெண்டேன், இருகுளோரோமீத்தேன் மற்றும் பென்சீன் போன்ற கரைப்பான்களில் கரையாது. மேலும் நீரற்ற அசிட்டோ நைட்ரைலில் கரைந்து  கரைந்து PaBr5•4CH3CN சேர்மத்தை உருவாக்குகிறது. 400 °செல்சியசு வெப்பநிலைக்கு கீழ் α-வடிவிலும்  400 °செல்சியசு வெப்பநிலைக்கு மேல் β-வடிவத்திலும் இரண்டு நிலைகளை வெளீப்படுத்துகிறது. P21/c (எண். 14) என்ற இடக்குழுவில்  a = 1296 பைக்கோ மீட்டர், b = 1282 பைக்கோ மீட்டர், c = 992 பைக்கோ மீட்டர், β = 108° என்ற அணிக்கோவை அளவுருக்களுடன் ஒற்றைச் சாய்வு படிகாமைப்பில்  α-வடிவ புரோடாக்டினியம்(V) புரோமைடும், P21/n (No. 14, நிலை 2)  என்ற இடக்குழுவில்  a = 838.5 பைக்கோ மீட்டர், b = 91.1 பைக்கோ மீட்டர் என்ற அணிக்கோவை அளவுருக்களுடன் ஒற்றைச் சாய்வு படிகாமைப்பில்  β-வடிவ புரோடாக்டினியம்(V) புரோமைடும் படிக வடிவம் கொண்டுள்ளன. β வடிவ புரோடாக்டினியம்(V) புரோமைடு ஓர் இருபடிச் சேர்மமாகக் காணப்படுஜ்கிறது. 400 பாகை செல்சியசு வெப்பநிலையில் புரோடாக்டினியம்(V) புரோமைடு பதங்கமாகிறது. β-யுரேனியம்(V) குளோரைடு-வகை படிக அமைப்பைக் கொண்ட ஒரு γ-வடிவ புரோடாக்டினியம்(V) புரோமைடும் கண்டறியப்பட்டுள்ளது.

## மேற்கோள்கள்

பகுப்பு:புரோடாக்டினியம்(V) சேர்மங்கள்
பகுப்பு:புரோமைடுகள்
கசாரா, பாக்கிஸ்தான்

thumb|249x249px| ஜேம்ஸ் அபோட் வரைந்த கசாரா பகுதி.
**கசாரா** (* Hazara*) என்பது வடக்கு பாக்கிஸ்தானில் உள்ள ஒரு பகுதியாகும். கைபர் பக்துன்வா மாகாணத்தின் கசாரா பிரிவுக்குள் நிர்வாக ரீதியாக வருகிறது. இப்பகுதி முக்கியமாக இந்த்கோ மொழி பேசும் இந்த்கோவன் மக்களால் ஆதிக்கம் செலுத்துகிறது. பிராந்தியத்தின் பூர்வீக இனக்குழுக்களான இவர்கள் பெரும்பாலும் " கசாரேவால் " என்று அழைக்கப்படுகின்றனர்.

## சொற்பிறப்பியல்
பேரரசர் அலெக்சாந்தரின் படையெடுப்பின் போது இப்பகுதியின் மன்னராக இருந்த அபிசாரர்களின் நாடான அபிசாராவுடன் கசாரா என்ற பெயரின் தோற்றம் அடையாளம் காணப்பட்டுள்ளது. பிரித்தானிய தொல்லியல் ஆய்வாளர் ஆரல் இசுடெயின் இது சமசுகிருதப் பெயரான உராசா அல்லது 'உராஷா' என்பதிலிருந்து பெறப்பட்டதாகக் கருதுகிறார். இருப்பினும், 1399 இல் தைமூர் இதன் கட்டுப்பாட்டை வைத்திருந்த பிறகுதான் இப்பகுதி கசாரா என்று அறியப்பட்டது. மேலும் இதை அவரது உள்ளூர் தலைவர்களான கசாரா-இ-கர்லுக் என்பவர்களிடன் ஒதுக்கினார்.

## வரலாறு
பேரரசர் அலெக்சாந்தர், வடக்கு பஞ்சாபின் சில பகுதிகளை கைப்பற்றிய பிறகு, கசாராவின் பெரும்பகுதியில் தனது ஆட்சியை நிறுவினார். அலெக்சாந்தரின் விநியோகத் தளமாகத் தேர்ந்தெடுக்கப்பட்ட நகரமான ஆர்னோஸ் அருகே அர்ரியன் மற்றும் தோலமியின் புவியியலில் குறிப்பிடப்பட்டுள்ள எம்போலினாவுடன் ஆம்ப் பகுதியும் அதன் சுற்றுப்புறப் பகுதிகளும் தொடர்புபடுத்தப்பட்டுள்ளன. அர்ரியனின் கூற்றுப்படி, அலெக்சாந்தரின் காலத்தில் இப்பகுதியின் ஆட்சியாளர் அர்சேக்ஸ் என்று அழைக்கப்பட்டார்.

சந்திரகுப்த மௌரியரின் எழுச்சிக்குப் பிறகு, இப்பகுதி மௌரியப் பேரரசின் முழுமையான கட்டுப்பாட்டின் கீழ் வந்தது. அசோகர் இப்பகுதியை ஒரு இளவரசராக, சுமார் 272 கி.முவில் தனது ஏகாதிபத்திய சிம்மாசனத்தின் கீழ் கொண்டு வந்தார். அவர் இதை தனது அரசாங்கத்தின் முக்கிய இடங்களில் ஒன்றாக ஆக்கினார். மன்செரா பாறைக் கல்வெட்டுகளில் பொறிக்கப்பட்ட கட்டளைகள், அசோகரின் பதினான்கு ஆணைகளைப் பதிவுசெய்து, பேரரசரின் *தர்மம்* அல்லது நீதியான சட்டத்தின் அம்சங்களை முன்வைக்கின்றன. இவை துணைக் கண்டத்தில் உள்ள மறைகுறியாக்கப்பட்ட எழுத்துக்களின் ஆரம்பகால சான்றுகளில் சிலவற்றைப் பிரதிநிதித்துவப்படுத்துகின்றன. கிமு மூன்றாம் நூற்றாண்டின் நடுப்பகுதியில் இருந்து, கரோஸ்தி எழுத்தில் வலமிருந்து இடமாக எழுதப்பட்டுள்ளன.

மத்திய மற்றும் தெற்காசியா முழுவதும் பௌத்த மதத்தை ஊக்குவித்த இந்தோ-பார்த்தியர்கள், இந்தோ-சிதியர்கள் மற்றும் குசானர்கள் உட்பட பல ஆட்சியாளர்களால் இப்பகுதி சுருக்கமாகவும் பெயரளவிற்கும் கட்டுப்படுத்தப்பட்டது. இப்பகுதி பௌத்த ஆட்சியாளர் கனிஷ்கரின் கீழ் அதன் உச்சத்தை எட்டியது. குசானர்கள் காலத்தில், பௌத்த கலை மற்றும் கட்டிடக்கலை இப்பகுதியில் செழித்து வளர்ந்தன.
[thumb| [மன்செரா|மன்செராவில் உள்ள அசோகரின் முக்கிய பாறை ஆணை .]]

### சுற்றுலா

பாக்கித்தானில் சுற்றுலாத் துறையின் உயர் மட்டத்தில் கசாரா உள்ளது. காரகோரம் நெடுஞ்சாலையில் புகழ்பெற்ற ககன் பள்ளத்தாக்கு, லுலுசர் ஏரி, பாலாகோட், நரான், ஷோக்ரான், அயூபியா தேசியப் பூங்கா மற்றும் பாபுசர் கணவாய் உள்ளிட்ட இடங்கள் சுற்றுலாப் பயணிகளின் முக்கிய இடங்களாக உள்ளன. இப்பகுதி அதன் இயற்கை அழகு மற்றும் நிலப்பரப்புகளுக்கு பிரபலமானது. இதன் விளைவாக உள்ளூர் மற்றும் சுற்றுலாப் பயணிகளிடையே கோடைகாலத்தில் பயணிகள் வந்து செல்லும் பிரபல இடமாக உள்ளது.

## இதனையும் பார்க்கவும்
* கசாரேவால்கள்
* கசாரா மக்கள்

## சான்றுகள்

## வெளி இணைப்புகள்
* கைபர் பக்துன்வா மாகாணத்தின் இணையதளம் 

பகுப்பு:கைபர் பக்துன்வா மாகாணம்
புரோடாக்டினியம்(V) அயோடைடு

**புரோடாக்டினியம்(V) அயோடைடு**  (*Protactinium(V) iodide*) என்பது PaI5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். புரோடாக்டினியமும் அயோடினும் சேர்ந்து இந்த ஆலைடு உருவாகிறது.

## தயாரிப்பு
புரோடாக்டினியமும் அயோடினும் அல்லது புரோடாக்டினியம்(V) குளோரைடு, புரோடாக்டினியம்(V) புரோமைடு, புரோடாக்டினியம்(V) ஆக்சைடுடன் சிலிக்கான் நான்கையோடைடு வினைபுரிந்தால் புரோடாக்டினியம்(V) அயோடைடு உருவாகிறது.

## வினைகள்
150 °செல்சியசு வெப்பநிலையில் வெற்றிடத்தில் ஆண்டிமனி மூவாக்சைடு சேர்மத்துடன் வினைபுரிந்து PaOI3 மற்றும் PaO2I போன்ற அயோடைடு ஆக்சைடுகளைக் கொடுக்கிறது. இது கலப்பு ஹாலைடுகளை PaBr3I2 பெற 350 °செல்சியசு வெப்பநிலையில் புரோட்டாக்டினியம்(V) புரோமைடுடன் வினைபுரிந்து PaBr3I2 போன்ற கலப்பு ஆலைடுகளைக் கொடுக்கிறது. 600 பாகை செல்சியசு வெப்பநிலையில் மோனோகார்பைடுடன் வினைபுரிந்து நான்கையோடைடை அளிக்கிறது.

புரோடாக்டினியம்(V) அயோடைடை சிதைவு வினைக்கு உட்படுத்தி தூய புரோடாக்டினியம் தனிமத்தை அரிசுடிட்டு வான் கிராசு என்ற செருமனிய வேதியியலாளர் உருவாக்கினார்.

300 °செல்சியசு வெப்பநிலையில் புரோடாக்டினியம்(V) அயோடைடை நீண்ட நேரத்திற்கு சூடுபடுத்தினால் அயோடின் வாயு வெளியேறுகிறது.
: PaI5 → PaI3 + I2

## மேற்கோள்கள்

பகுப்பு:புரோடாக்டினியம்(V) சேர்மங்கள்
பகுப்பு:அயோடைடுகள்
பகுப்பு:ஆக்டினைடு ஆலைடுகள்
காஜாங்2

**காஜாங்2** (ஆங்கிலம், மலாய்: *Kajang2*) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு புதிய குடியிருப்பு நகரம் ஆகும். மலேசியத் தலைநகரமான கோலாலம்பூரில் இருந்து 22 கி.மீ., தொலைவில் அமைந்துள்ளது. 

காஜாங் 2, ரெகோ சாலைக்கு (*Jalan Reko*) அருகில், பண்டார் பாரு பாங்கி, (*Bandar Baru Bangi*) செக்சன் 5-க்கு எதிரே அமைந்துள்ளது. எனவே இந்த நகரம் பெரும்பாலும் பண்டார் பாரு பாங்கியின் ஒரு பகுதியாக கருதப்படுகிறது.

## பொது

இந்த நகரம் எம்.கே.எச்.பெர்காட் (*MKH Berhad*) எனும் நிறுவனத்தால் 2020-ஆம் ஆண்டுகளில் உருவாக்கப்பட்டது. காஜாங் நகரத்தின் மத்திய வணிக மாவட்டமாகவும்; ஒருங்கிணைந்த குடியிருப்பு நகரமாகவும் வடிவமைக்கப்பட்டது. இந்த நகரத்தைக் கட்டி முடிக்க RM 5.7 பில்லியன் செலவானது.

### கொமுட்டர் நிலையம்

இந்த நகரத்தில் அதற்கே உரிய சொந்த உள்கட்டமைப்பு உள்ளது. இந்த நகரம் தனிப்பட்ட வகையில் சொந்தமாக உள்ள கொமுட்டர் நிலையத்துடன் இணைக்கப்பட்டுள்ளது. அதாவது இந்த நகரத்திற்கு என்றே தனியாக ஒரு கொமுட்டர் நிலையம் கட்டப்பட்டு உள்ளது. இந்த நிலையத்தை எம்.கே.எச்.பெர்காட் நிறுவனம் RM 70 மில்லியன் செலவில் கட்டி கொடுத்தது.。

## மேற்கோள்கள்

## வெளி இணைப்புகள்
* Majlis Perbandaran Kajang (Kajang Municipal Council)
* Find Interesting Places in Kajang

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎ 
பகுப்பு:சிலாங்கூர்
கண்டரமாணிக்கம் வண்புகழ் நாராயண பெருமாள் கோயில்

**வண்புகழ் நாராயண பெருமாள் கோயில்** என்பது தமிழ்நாடு மாநிலத்தில் சிவகங்கை மாவட்டத்தின் கண்டரமாணிக்கம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 128 மீட்டர் உயரத்தில்,  என்ற புவியியல் ஆள்கூறுகள் கொண்டு, வண்புகழ் நாராயண பெருமாள் கோயில் அமைந்துள்ளது.

இக்கோயிலின் மூலவர் வண்புகழ் நாராயண பெருமாள் ஆவார். தலவிருட்சம் வேம்பு மற்றும் வில்வம் ஆகும். இவ்விரு மரங்களும் ஒன்றோடொன்று பின்னிப் பிணைந்து இக்கோயிலில் காட்சியளிக்கின்றன. ஆகாசக் கருப்பன் சுவாமியும் இக்கோயிலில் அருள்பாலிக்கிறார். வைகுண்ட ஏகாதசி மற்றும் இராம நவமி ஆகியவை இக்கோயிலில் சிறப்பாகக் கொண்டாடப்படுகின்றன.
## மேற்கோள்கள்

## வெளி இணைப்புகள்
* GeoHack - கண்டரமாணிக்கம் வண்புகழ் நாராயண பெருமாள் கோயில்

பகுப்பு:சிவகங்கை மாவட்டத்திலுள்ள பெருமாள் கோயில்கள்
புரோடாக்டினியம்(V) புளோரைடு

**புரோடாக்டினியம்(V) புளோரைடு**  (*Protactinium(V) fluoride*) என்பது PaF5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். புரோடாக்டினியமும் புளோரைடும் சேர்ந்து இந்த ஆலைடு உருவாகிறது.

## தயாரிப்பு
புரோமின் முப்புளோரைடு அல்லது புரோமின் பெண்டாபுளோரைடுடன் 600 °செல்சியசு வெப்பநிலையில் புரோடாக்டினியம்(V) ஆக்சைடைச் சேற்த்து வினைபுரியச் செய்வதன் மூலம் புரோடாக்டினியம்(V) புளோரைடை தயாரிக்கலாம்.:

:3 Pa2O5 + 10 BrF3 (6 BrF5) -> 6 PaF5 + 5 Br2 (3 Br2 ) + 7.5 O2
புரோடாக்டினியம்(V) குளோரைடு அல்லது புரோடாக்டினியம்(IV) புளோரைடுடன் 700 பாகை செல்சியசு வெப்பநிலையில் புளோரின் வாயுவை செலுத்தியும் புரோடாக்டினியம்(V) புளோரைடை தயாரிக்கலாம்.

:2 PaF4 + F2 -> 2 PaF5

நீரேற்று வடிவ புரோடாக்டினியம்(V) புளோரைடை புரோடாக்டினியம்(V) ஆக்சைடு மற்றும் ஐதரோபுளோரிக் அமிலம் ஆகியவற்றின் நீர்த்த கரைசல்களை வினைபுரியச் செய்து தயாரிக்கலாம்.

:Pa2 O5 + 10 HF -> 2 PaF5 . 2 H2O + 6 H2O

புளோரின் கொண்ட புரோடாக்டினியத்தின் அணைவுச் சேர்மங்களை சிதைவு வினைக்கு உட்படுத்தியும் புரோடாக்டினியம்(V) புளோரைடை தயாரிக்க முடியும்.

## பண்புகள்

புரோடாக்டினியம்(V) புளோரைடு வெள்ளை நிறம் கொண்ட எளிதில் ஆவியாகும் ஒரு திண்மமாகும். இது அதிக நீருறிஞ்சும் தன்மை கொண்டது.  தண்ணீரில் ஓரளவு கரையும். ஐதரோபுளோரிக் அமிலத்திலும் இது கரையும்.  β-யுரேனியம் பெண்டாபுளோரைடு வகை நாற்கோணப் படிககட்டமைப்பை இச்சேர்மம் கொண்டுள்ளது. a = 1153 பைக்கோமீட்டர், c = 510 பைக்கோமீட்டர்  என்ற அணிக்கோவை  அளவுருக்களுடன் I42d (விண்வெளி குழு எண். 122) என்ற இடக்குழுவிலான படிகக்கட்டமைப்பை இச்சேர்மம் ஏற்றுள்ளது. குவார்ட்சு மற்றும் பைரெக்சு ஆகியவை அதிக வெப்பநிலையில் புரோடாக்டினியம்(V) புளோரைடால் தாக்கப்படுகின்றன. ஓர் இருநீரேற்றாக இது நிறமற்ற, நீருறிஞ்சும் படிகத்திண்மப் பொருளாகும். இயற்கையில் இது மெழுகு போன்றது. நீரிலும் ஐதரோபுளோரிக் அமிலத்திலும் கரையும். பாசுபரசு முப்புளோரைடுடன் இது வினைபுரிந்தால் புரோடாக்டினியம்(IV) புளோரைடு உருவாகும். தாழ் வெப்பநிலையில் காற்றில், ஐதரசன் புளோரைடு அல்லது புளோரின்  ஆகியவற்றால் இருநீரேற்றை நீரற்ற வடிவமாக மாற்ற முடியாது. அதற்கு பதிலாக, இருபுரோடாக்டினியம்(V) ஆக்சைடு ஆக்டாபுளோரைடு (Pa2OF8) உருவாகிறது. . 325 பாகை செல்சியசிற்கும் அதிக வெப்பநிலையில், இருபுரோடாக்டினியம்(V) ஆக்சைடு ஆக்டாபுளோரைடும்  புரோட்டாக்டினியம்(V) புளோரைடும்  கலவையாக  உருவாகின்றன.

## மேற்கோள்கள்

பகுப்பு:புரோடாக்டினியம்(V) சேர்மங்கள்
பகுப்பு:புளோரைடுகள்
என்றி டை

சுழே கோர்  ஓயி  என்றி டை**Sze-Hoi Henry Tye** ( வ்பிறப்பு:1947) ஒரு சீன - அமெரிக்க அண்டவியலாளரும் கோட்பாட்டு இயற்பியலாளரும் ஆவார்.  இவர் சார்புக் கிளை இயக்கம் அண்ட  உப்புதலை ஏற்படுத்தக்கூடும் என்ற்ரர்.  மீச் சரக் கோட்பாடு, அடிப்படைத் துகள் இயற்பியல் குறித்து அவரது பணி குறித்தும் பல விவரங்களை முன்மொழிந்தது. அவர் தனது  தொடக்க,  இடைநிலைப் பள்ளிக் கல்வியை  ஆங்காங்கில் பெற்றார்.  இவர்  இலா சாலே கல்லூரியில் பட்டம் பெற்றார். கலிபோர்னியா  தொழில்நுட்ப நிறுவனத்தில் இருந்து  இளம் அறிவியல் பட்டமும் , மாசசூசெட்சு  தொழில்நுட்ப நிறுவனத்தில் பிரான்சிசு லோவின் கீழ் இயற்பியலில் முனைவர் பட்டமும் பெற்றார். அவர் கார்னெல் பல்கலைக்கழகத்தில் இயற்பியலில்  ஒரேசொ ஒயிட் தகைமைப் பேராசிரியராகவும் , அமெரிக்க இயற்பியல் கழகத்தின் உறுப்பினராகவும் உள்ளார். 2011 ஆம் ஆண்டில்  ஆங்காங் அறிவியல் தொழில்நுட்பப் பல்கலைக்கழகத்தில் சேர்ந்த  இவர்,  2011முதல் 2016 வரை  இக்குசுத்து ஜாக்கி  கழக  உயர் ஆய்வு நிறுவனத்தின் இயக்குநராக இருந்தார்.

கியா துவாலி உடன் இணைந்து 1998 ஆம் ஆண்டில்  கிளை  உப்புதல் பற்றிய  எண்ணக்கருவை  இவர் பரிந்துரைத்தார். இதில், முற்றொருமித்த   கிளைகளுக்கு இடையில்  மீச் சமச்சீர்மை  தரும்  மென் விசைகளால் உப்புதல் எழுகிறது.  இது கிளைகலையும் எதிர்க்கிளைகளையும் அடிப்படையாகக் கொண்ட இயக்கமாகும். இந்த முன்மொழிவின் சற்றே மாறுபட்ட எண்ண்க்கருவே பின்னர் சமித் கச்ரு, இன்னும்பிற ஒத்துழைப்பாளர்களால் பருநிலைச் சரக் கோட்பாட்டு அடிப்படையில் முன்வைக்கப்பட்டது. கார்னலில் உள்ள தனது ஆராய்ச்சிக் குழுவுடன் இணைந்து இவர்  கிளை உப்புதல்  குறித்த பல விவரங்களை  உருவாக்கினார். அண்டச்  சரங்களில் உள்ள ஆர்வத்தின் மறுமலர்ச்சிக்கு அவர் பொறுப்பேற்றார். கிளை நுண்ணுயிர் அழிவு காரணமாக  கிளை உப்புதலின் முடிவில் அண்ட மீச் சரங்கள் ஆக்கப்படுகின்றன. கிளை  உப்புதலின் விவரங்களைத் தவிர , சர  நிலக்கிடப்பு,  குவைய அண்டவியல் தொடர்பான சிக்கல்களில் அவர் தனது ஒத்துழைப்பாளர்களுடன் இணைந்து பணியாற்றி வருகிறார்.

ஆலன் குத் தனது புத்தகமான உப்புதல்   அண்டம் என்ற புத்தகத்தில், என்றி டையின் செல்வாக்கின் காரணமாக அண்ட உப்புதல் முதல் எண்ணக்கருவுக்கு வழிவகுத்த சிக்கல்களைப் பற்றி சிந்திக்க அவர் எவ்வாறு வழிநடத்தப்பட்டார் என்பதைக் கூறுகிறார். அப்போது இருவரும் கார்னெல் பல்கலைக்கழகத்தில் முதுகலை பட்டதாரிகளாக இருந்தனர். குத் தனது வரலாற்று   உப்புதல் முன்னேற்றத்தைக் கொண்டு வந்த நேரத்தில் டை 1979 இல் ஆறு வாரங்களுக்கு சீனாவுக்குச் சென்றார். " அவர் சீனாவுக்குச் செல்லாமல் இருந்திருந்தால் ,  என்றி நிச்சயமாக முதல்  உப்புதல்  கட்டுரையின் இணை ஆசிரியராக இருந்திருப்பார் " என்று குத் கூறினார்.

அவரது தொழில் வாழ்க்கையின் தொடக்கத்தில் டை கவாய்,  இலெவெல்லனுடன் பெர்மியானியச் சரப் படிமங்களை உருவாக்குதல் , பகுதி மீச்சரம், பாரிய ஒன்றிய சரப் படிமங்கள், பிரேன் அண்டம்  போன்ற பல முதன்மை  எண்ணக்கருக்களில் ஈடுபட்டார்.

## தனிப்பட்ட வாழ்க்கை
என்றி டை பிக் குவூன் யூங்கை மணந்தார். அவரது மகள் கே டை ஆவார்.

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:அண்டவியலாளர்கள்
பகுப்பு:அமெரிக்க வானியலாளர்கள்
பகுப்பு:1948 பிறப்புகள்
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:அமெரிக்க இயற்பியலாளர்கள்
பகுப்பு:அமெரிக்க அண்டவியலாளர்கள்
லுலுசார்

**லுலுசார்** ( *Lulusar*),அல்லது **லாலுசர்** என்பதுபாக்கித்தானின் கைபர்-பக்துன்வா மாகாணத்தில் உள்ள ககன் பள்ளத்தாக்கில் உள்ள மலை சிகரங்களாகும். இங்கு இதே பெயரில் ஒரு ஏரியும் உள்ளது. 

## லுலுசார் ஏரி
thumb| லுலுசார் ஏரி
லுலுசார் ஏரி ( **லுலுசிர்** என்றும் அழைக்கப்படுகிறது) 3,410 மீ (11,190 அடி) உயத்தில் அமைந்துள்ள ஒரு ஏரியாகும். இது குன்கர் ஆற்றின் முதன்மையான நீர்நிலையான இது ககன் பள்ளத்தாக்கின் முழு நீளம் வழியாக தென்மேற்கே பாய்கிறது, ஜல்கண்ட், நரன், ககன், ஜாரெட், பராஸ் மற்றும் பாலாகோட்டை கடந்து ஜீலம் ஆற்றுடன் சங்கமிக்கும் வரை இது பாய்கிறது. இது நரனில் இருந்து சுமார் 50 கிலோமீட்டர்கள் (31 மைல்) தொலைவில் அமைந்துள்ளது.  

## இதனையும் பார்க்கவும்
* கும்ரத்து பள்ளத்தாக்கு
* நால்தார் பள்ளத்தாக்கு
* சைபுல் முலுக் ஏரி - ககன் பள்ளத்தாக்கு
* அன்சூ ஏரி - ககன் பள்ளத்தாக்கு
* மகோதந்த் ஏரி - கலாம் பள்ளத்தாக்கு

## சான்றுகள்

பகுப்பு:பாக்கித்தானிலுள்ள மலைவாழிடங்கள்
பகுப்பு:Coordinates on Wikidata
பகுப்பு:வடக்கு நிலங்கள்
பகுப்பு:கைபர் பக்துன்வா மாகாணம்
பகுப்பு:பாக்கித்தான் பள்ளத்தாக்குகள்
உலக சதுரங்க வாகை 2021

**உலக சதுரங்க வாகை 2021** (*World Chess Championship 2021*) என்பது உலக சதுரங்க வாகையாளரைத் தேர்ந்தெடுப்பதற்காக நடப்பு வாகையாளர் மாக்னசு கார்ல்சன், இயான் நிப்போம்னிசி ஆகியோருக்கிடையே நடைபெற்ற சதுரங்கச் சுற்றுப் போட்டி ஆகும். பன்னாட்டு சதுரங்கக் கூட்டமைப்பின் ஆதரவில் துபாய் நகரில் எக்சுப்போ 2020 இன் போது நடத்தப்பட்டது. 2020 இல் நடத்தப்படத் தீர்மானிக்கப்பட்டிருந்தாலும், கோவிட்-19 பெருந்தொற்று காரணமாக 2021 இல் நடத்தப்பட்டது.

முதல் ஐந்து ஆட்டங்கள் சமனில் முடிவடைந்தது. ஆறாவது ஆட்டத்தை கார்ல்சன் 136 நகர்வுகளுடன் வென்றார், இது உலக வாகையாளர் போட்டிகளிலேயே மிக நீண்ட ஆட்டமாக இருந்தது. இந்தத் தோல்வியைத் தொடர்ந்து, நிப்போம்னிசியின் ஆட்ட நிலை மோசமடைந்தது. 8. 9. 11 ஆம் ஆட்டங்கள் கார்ல்சனுக்கு சார்பாக முடிந்தன. இது கார்ல்சனுக்கு நான்கு வெற்றிகள், ஏழு சமன்களுடன் உறுதியான வெற்றியைத் தந்தது.

## முடிவுகள்

குறிப்பு: 11 போட்டிகளில் 7½ புள்ளிகளை கார்ல்சன் பெற்றதால், முழுமையான 14 ஆட்டங்கள் விளையாடப்படாமல் சுற்று முடிவடைந்தது.

## குறிப்புகள்

## மேற்கோள்கள்

## வெளி இணைப்புகள்

* Official site
* Page about the championship by chess24 – contains information, news, player comparison, and tournament stream.
* Carlsen – Nepomniachtchi World Championship match on Chessgames.com
* 2021 World Championship match on Lichess

2021
பகுப்பு:2021 இல் விளையாட்டுகள்
பகுப்பு:ஐக்கிய அரபு அமீரகத்தில் விளையாட்டு
புரோடாக்டினியம் மோனாக்சைடு

**புரோடாக்டினியம் மோனாக்சைடு** (Protactinium monoxide) என்பது PaO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். புரோடாக்டினியமும் ஆக்சிசனும் சேர்ந்து இந்த ஆக்சைடு உருவாகிறது. புரோட்டாக்டினியம் மோனாக்சைடு ஒரு கதிரியக்க கனிமச் சேர்மமாகும்.  புரோட்டாக்டினியத்தின் ஆக்சைடுகளில் இதுவும் ஒன்றாகும். கருப்பு நிறத் திண்மமான இது பாறை-உப்பு கட்டமைப்பில் படிகமாகிறது. புரோடாக்டினியத்தை ஆக்சிசனேற்றம் செய்து புரோடாக்டினியம் மோனாக்சைடை நுண்ணிய அளவுகளில் உற்பத்தி செய்யலாம். புரோட்டாக்டினியம் மோனாக்சைடு நேர்மின் அயனியான (PaO+) மிகவும் சுறுசுறுப்பாக வினைத்திறன் கொண்டதாகும் என்பதால்  [அல்கீன்கள் போன்ற [ஐதரோகார்பன்களை இதனால் தூண்டி செயல்படுத்த முடியும்.

## மேற்கோள்கள்

பகுப்பு:புரோடாக்டினியம் சேர்மங்கள்
பகுப்பு:ஆக்சைடுகள்
கொந்தகை தெய்வநாயகப் பெருமாள் கோயில்

**தெய்வநாயகப் பெருமாள் கோயில்** என்பது தமிழ்நாடு மாநிலத்தில் சிவகங்கை மாவட்டத்தின் கொந்தகை புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயில் மதுரை மீனாட்சி அம்மன் கோயிலின் ஓர் உபகோயிலாகும்.

கடல் மட்டத்திலிருந்து சுமார் 165 மீட்டர் உயரத்தில்,  என்ற புவியியல் ஆள்கூறுகள் கொண்டு, தெய்வநாயகப் பெருமாள் கோயில் அமைந்துள்ளது.

இக்கோயிலின் மூலவர் தெய்வநாயகப் பெருமாள் ஆவார். தாயார்கள் ஸ்ரீதேவி மற்றும் பூதேவி ஆவர். புரட்டாசி திருவோணம் மற்றும் புரட்டாசி சனிக்கிழமைகள் வைகுண்ட ஏகாதசி, கருட வீதி உற்சவம் ஆகியவை சிறப்பாகக் கொண்டாடப்படுகின்றன.
## மேற்கோள்கள்

## வெளி இணைப்புகள்
* GeoHack - கொந்தகை தெய்வநாயகப் பெருமாள் கோயில்

பகுப்பு:சிவகங்கை மாவட்டத்திலுள்ள பெருமாள் கோயில்கள்
2000 செங்கோட்டை மீதான தீவிரவாத தாக்குதல்

22 டிசம்பர் 2000 அன்று பாகிஸ்தான் நாட்டின் லஷ்கர்-ஏ-தொய்பா அமைப்பைச் சேர்ந்த பயங்கரவாதிகளால் இந்தியாவின் தலைநகரான தில்லியில் உள்ள செங்கோட்டையில் நடத்தப்பட்ட துப்பாக்கிச் சூட்டில் 3 இந்திய இராணுவத்தினர்  மற்றும் ஒரு இந்தியர் சுட்டுக் கொல்லப்பட்டார்.
 இந்த தாக்குதலுக்கு லஷ்கர்-ஏ-தொய்பா தீவிரவாத அமைப்பு பொறுப்பு ஏற்றது.

இத்தாக்குதலுக்கு மூளையாக செயல்பட்ட லஷ்கர்-ஏ-தொய்பா அமைப்பின் தீவிரவாதி பிலால் அகமது ஆரீப்பை 17 ஆண்டுகள் கழித்து தில்லி காவல்துறை மற்றும் குஜராத் மாநில பயங்கரவாத எதிர்ப்புப் படையினரால் 10 சனவரி 2018 அன்று தில்லி வானூர்தி நிலையத்தில் வைத்து கைது செய்தனர்.

4 நவம்பர் 2022 அன்று இந்திய உச்ச நீதிமன்றம் பயங்கரவாதி பிலால் முகமது ஆரிப்பிற்கு சாகும் வரை மரண தண்டனை விதித்து தீர்ப்பு வழங்கியது.. 
## மேற்கோள்கள்

## வெளி இணைப்புகள்
*The Tribune, Chandigarh, India - Main News
* http://in.rediff.com/news/redfort.htm

பகுப்பு:இந்தியாவில் தீவிரவாதத் தாக்குதல்கள்
பகுப்பு:செங்கோட்டை
இலதாம் உள்ளான்

**இலதாம் உள்ளான்** (*Latham's snipe*)(*கல்லினாகோ கார்ட்விக்கி*), **சப்பான் உள்ளான்** என்றும் அழைக்கப்படுகிறது. இது நடுத்தர அளவிலான, நீண்ட அலகு கொண்டு கிழக்கு ஆசியா-ஆத்திரேலேசிய பகுதிகளுக்கு வலசை செல்லக்கூடிய பறவை ஆகும்.

## விளக்கம்
இலதாம் உள்ளானின் உடல் நீளம் 29 முதல் 33 செ.மீ. வரை இருக்கும் இதன் இறக்கை நீட்டம் 50 முதல் 54 செ.மீ. வரையும் எடை 150 முதல் 230 கிராம் வரை இருக்கும்.

### அடையாளம்
இலதாம் உள்ளான்*கலினாகோ* உள்ளான் என இதன் மறைமுக வடிவிலான கருப்பு, பழுப்பு, பஃப் மற்றும் வெள்ளை நிற இறகுகளால் அடையாளம் காண முடியும். ஆனால் வயலில் காணப்படும் சுவின்ஹோ உள்ளான் மற்றும் ஊசிவால் கோரை உள்ளானிலிருந்து எளிதாக வேறுபடுத்த முடியாது. இருப்பினும் இவற்றை விட இலதாம் உள்ளான் சற்று பெரியது.

## பரவலும் வாழிடமும்
இலதாம் உள்ளான் முக்கியமாக வடக்கு சப்பானில் உள்ள ஹொக்கைடாவில் இனப்பெருக்கம் செய்கிறது. ஒன்சூ, கிழக்கு உருசியா நிலப்பரப்பு மற்றும் சக்கலின் மற்றும் கூரில் தீவுகளில் சிறிய எண்ணிக்கையில் உள்ளது. ஒட்டுமொத்த பறவைகளும் இனப்பெருக்கம் செய்யாத பருவத்தில் முக்கியமாகக் கிழக்கு ஆத்திரேலியாவிற்கு வலசை சென்று செலவிடுகின்றன. இங்கு இது மிகவும் பொதுவான *கலினாகோ* உள்ளான் ஆகும். இது தைவான், பிலிப்பீன்சு மற்றும் நியூ கினியாவில் இடம்பெயர்ந்ததில் பதிவு செய்யப்பட்டுள்ளது. மேலும் இது நியூசிலாந்தில் அரிதாகக் காணப்படும்.

ஆசியாவில் இந்த உள்ளானின் இனப்பெருக்க வாழ்விடம் அல்பைன் மூர்லேண்ட், புல்வெளிகள், கரடுமுரடான மேய்ச்சல் பகுதி, இளம் மரத்தோட்டங்கள் மற்றும் பயிரிடப்பட்ட பகுதிகளை உள்ளடக்கியது. ஆத்திரேலியாவில் இனப்பெருக்கம் செய்யாத வாழ்விடங்களாக ஆழமற்ற நன்னீர் ஈரநிலங்கள், சேறு அல்லது மேலோட்டமான நீர்ப்பகுதி ஆகும்.

## நடத்தை
இடது|thumb| ஜெர்ரபோம்பெர்ரா ஈரநிலம், கான்பெர்ரா, ஆத்திரேலியாவில் இலாதம் உள்ளான்

### இனப்பெருக்கம்
பெண் பறவைகளைக் கவர ஆண் பறவைகள் வானில் வட்டமடித்தும் ஓசை எழுப்பியும் கவருகின்றன. தரையில் கூடமைத்து, கூடுகளைத் தாவரங்களைக் கொண்டு மறைத்து நான்கு முட்டைகள் வரை இடுகின்றன.

### உணவு
இலதாம் உள்ளான் என்பது அனைத்துண்ணி வகையினைச் சார்ந்தது. இது விதை மற்றும் பிற தாவரப் பொருட்களை (முக்கியமாக *சைபெர்சியே, [[பொவேசி|பொவெசி]], ஜூன்கேசியே, பாலிகோனாசியே, இரானுகுலேசியே* மற்றும் *[[பபேசியே|பபேசியா]]* குடும்பங்களில் உள்ள இனங்கள்), மற்றும் பூச்சிகள், மண்புழு மற்றும் வண்டு உட்பட முதுகெலும்பில்லாத உயிரினங்கள்) மற்றும் மெல்லுடலி, ஐசோபாட்கள் மற்றும் பூரான்களை உண்ணும்.

## பாதுகாப்பு நிலை
பன்னாட்டு அளவில், இலாதம் உள்ளான் அச்சுறுத்தலுக்கு அருகில் அண்மித்த இனமாகக் கருதப்படுகிறது. ஆத்திரேலியாவில் முன்பு விளையாட்டுப் பறவையாக வேட்டையாடப்பட்டது. ஆனால் இப்போது முழுமையாக பாதுகாக்கப்படுகிறது. இது தெற்கு ஆத்திரேலியாவின் தேசிய பூங்காக்கள் மற்றும் வனவிலங்கு சட்டம் 1972-ன் கீழ் "அரிதானது" எனப் பட்டியலிடப்பட்டுள்ளது.

## மேற்கோள்கள்

* BirdLife International. (2006). Species factsheet: *Gallinago hardwickii*.  Downloaded from http://www.birdlife.org on 9 February 2007
* Fujimaki, Y.; & Skira, I.J. (1984). Notes on Latham's Snipe, *Gallinago hardwickii*, in Japan. *Emu* 84: 49–51.
* Higgins, P.J.; & Davies, J.N. (eds). (1996). *Handbook of Australian, New Zealand and Antarctic Birds.  Volume 3: Snipe to Pigeons*. Oxford University Press: Melbourne.  
* Lane, Brett; & Davies, Jeff. (1987). *Shorebirds in Australia*. RAOU: Melbourne. 

பகுப்பு:யப்பானியப் பறவைகள்
பகுப்பு:கரைப்பறவைகள்
இந்தியக் கள்ளிப்புறா

**இந்தியக் கள்ளிப்புறா** (உயிரியல் பெயர்: *Stigmatopelia senegalensis cambayensis*) என்பது கள்ளிப்புறாவின் துணையினம் ஆகும். இப்பறவை கிழக்கு அரேபியா மற்றும் கிழக்கு ஈரான் முதல் பாக்கித்தான், இந்தியா, வங்காளதேசம் வரை காணப்படுகிறது.

## விளக்கம்
மைனா அளவுள்ள இப்பறவை சுமார் 27 செ. மீ. நீளம் இருக்கும். இதன் அலகு கறுப்பாகவும், விழிப்படலம் ஆழ்ந்த பழுப்பாகவும், கால்கள் ஊதா தோய்ந்த சிவப்பாகவும் இருக்கும். இதன் உடலின் மேல் தோற்றம் இளஞ் சிவப்பும் சாம்பல் பழுப்புமாக இருக்கும். கலை, கழுத்து என இருண்டும் நல்ல இளஞ்சிவப்பாக இருக்கும். முன் கழுத்தின் கீழ் கருப்பும், கருஞ்சிவப்புமான சிறு சிறு புள்ளிகளைக் காணலாம். இவை தோற்றத்தில் சதுரங்க பலகையின் கட்ட அமைப்பை ஒத்து இருக்கும். மார்பு இளஞ்சிவப்பு கலந்த பழுப்பாகவும் உடலின் பிற அடிப்பகுதிகள் வெண்மையாகவும் இருக்கும்.

## பரவலும் வாழிடமும்
இப்பறவை கிழக்கு அரேபியா மற்றும் கிழக்கு ஈரான் முதல் பாக்கித்தான், இந்தியா, வங்காளதேசம் வரையும் தென்னிந்தியா முழுக்க காணப்படுகிறது. இவை இலையுதிர் காடுகளைச் சார்ந்த கல்லும் முல்லும் நிறைந்த சிறு காடுகளை வாழ்விடமாக கொண்டுள்ளது. மலைகளில் 1500 மீட்டர் உயரம் வரை காணப்படுகிறது. 

## நடத்தை
இதன் பழக்க வழக்கங்கள் ஐரோவாசிய கழுத்துப்பட்டைக் கள்ளிப் புறாவை ஒத்துள்ளன. தானியங்களே இதன் முதன்மை உணவாகும். இது கோ...க்ரூஉ...க்ரூஉ...க்ரூஊரூஉ என்றோ க்ரோஓ.. டூஉ...டூஉ என்றோ மென்மையாக கத்தும். இவை ஆண்டு முழுவதும் இனப்பெருக்கம் செய்கின்றன என்றாலும் குறிப்பாக சனவரி முதல் அக்டோபர் வரை பொதுவாக இனப்பெருக்கம் செய்கின்றன. சிறு குச்சிகள், புல் ஆகியவற்றைக் கொண்டு புதர்கள், வாட்டுத் தாழ்வாரங்கள், சிறு மரங்கள் ஆகியவற்றின் மீது கூடு அமைக்கும். வெண்மையான இரு முட்டைகள் இடும். 

## மேற்கோள்கள்

பகுப்பு:தென்னிந்தியப் பறவைகள்
பகுப்பு:தெற்காசியப் பறவைகள்
பகுப்பு:இந்தியப் பறவைகள்
பகுப்பு:ஒன்றிணைக்க வேண்டிய விலங்கியல் கட்டுரைகள்
பண்டார் பாரு பாங்கி

**பண்டார் பாரு பாங்கி** (ஆங்கிலம்; *Bandar Baru Bangi*; மலாய்: *Bandar Baru Bangi*) (**BBB**) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு நகரம் ஆகும். மலேசியத் தலைநகரமான கோலாலம்பூரில் இருந்து 25 கி.மீ., தொலைவில்; காஜாங் நகரத்திற்கும் புத்ராஜெயா நகரத்திற்கும் இடையில் அமைந்துள்ளது. 

முன்பு இந்த இடத்தில் பிராங் பெசார் ரப்பர் தோட்டம் இருந்தது. பண்டார் பாரு பாங்கி உருவாக்கத்தின் போது அந்தத் தோட்டமும்; பண்டார் பாரு பாங்கி மேம்பாட்டுத் திட்டங்களுக்காகக் கொள்முதல் செய்யப்பட்டது. மேலும் தெற்கே அமைந்துள்ள சிறிய நகரமான பாங்கியின் பெயரால் இந்த நகரத்திற்கும் பெயரிடப்பட்டது.

## பொது
### பல்கலைக்கழகங்கள்

பண்டார் பாரு பாங்கி, காஜாங் நகரத்தின் துணை நகரமாகவும்; மத்திய வணிக மாவட்டமாகவும் செயல்படுகிறது. பெரும்பாலான வங்கிகள் மற்றும் அரசு அலுவலகங்கள் இந்த நகரத்திற்'கு வெளியே செயல்படுகின்றன. 

மலேசிய தேசிய பல்கலைக்கழகம் (*National University of Malaysia*) உட்பட ஏராளமான பல்கலைக்கழகங்கள் இங்கு அமைந்து உள்ளதால், 2008-ஆம் ஆண்டு முதல் பண்டார் பாரு பாங்கி நகரம் **பாங்கி அறிவுசார் நகரம்** என்றும் அழைக்கப்படுகிறது. தெனாகா நேசனல் பல்கலைக்கழகம் மற்றும் மலேசிய புத்ரா பல்கலைக்கழகம் உள்ளிட்ட பிற பொதுப் பல்கலைக்கழகங்களும் இந்த நகரத்திற்கு மிக அருகிலேயே உள்ளன.

### பல்வகை உணவகங்கள்

இந்த நகரத்தின் பெயர் பொதுவாக "பிபிபி" என்று சுருக்கமாக அழைக்கப்படுகிறது. 2016-ஆம் ஆண்டு நிலவரப்படி, நகரத்தில் 16 நகரப் பிரிவுகள் உள்ளன. அதிகாரப்பூர்வ நகரப் பிரிவாக இல்லாவிட்டாலும், புதிய காஜாங்2 நகரம் அருகாமையில் இருப்பதால், பண்டார் பாரு பாங்கி நகரமும் விரிவாக்கம் அடைந்து வருகிறது.

இந்த நகரம் உணவகங்களுக்குப் பிரபலமானது. இங்கு மாமாக் உணவகங்கள் (*Mamak Stalls*), கடல் உணவு உணவகங்கள், மலேசிய உணவு வகை உணவகங்கள், தாய்லாந்து உணவகங்கள், அரபு உணவகங்கள் மற்றும் ஜப்பானிய உணவகங்களும் உள்ளன. அத்துடன் பல இரவுச் சந்தைகள், பல்பொருள் அங்காடிகள், பேரங்காடிகள் மற்றும் தங்கும் விடுதிகளும் உள்ளன.

பண்டார் பாரு பாங்கி, பன்னாட்டு நகர்ப்புற நிபுணரும் கட்டிடக் கலைஞருமான மார்ட்டின் ஜோன்ஸ் (*Martin Jones*) என்பவரால் திட்டமிடப்பட்டது. இப்போது இந்த நகரம் புதிய நகரமான பாங்கி புறநகர்ப் பகுதியில் முக்கிய வணிக மையமாகத் திகழ்கிறது.

## மேற்கோள்கள்

## வெளி இணைப்புகள்

* 

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎ 
பகுப்பு:சிலாங்கூர்
தாத்ரி

**தாதா** அல்லது **தாத்ரி** (*Dhata* or *Dhatri*), இந்து சமயத்தில் பன்னிரு ஆதித்தியர்களின் ஒருவரான சூரிய தேவனைக் குறிக்கும். உடல்நலம் மற்றும் மாந்திரீகத்தின் அதிபதி தாத்ரி தேவதை ஆவார்.
தாந்தீரிக இயந்திரங்கள் வரைவதன் மூலமும், வேத துதிகள் பாடுவதன் மூலமும் தாத்ரி தேவன் அழைக்கப்படுகிறார். அஸ்வமேத யாகம் போன்ற பெரிய வேள்விகளின் போது தாத்ரி தேவதை அடிக்கடி அழைக்கப்படுவர்.

மகாபாரதம் மற்றும் இராமாயணம் போன்ற காவியங்களில் தாதா தேவதையை ஆதித்தர்களில் ஒருவராகக் குறிப்பிடப்பட்டுள்ளது.அருச்சுனன் மற்றும் கிருட்டிணன் சேர்ந்து காணடவ வனத்தை அழித்த விவரங்களை தாத்ரி தேவதை விளக்குகிறார். காசியபர்-அதிதி தம்பதியரின் ஏழாவது மகனாக தாத்ரி என பாகவத புராணம் கூறுகிறது. தாத்ரிக்கு நான்கு மனைவிகளும், நான்கு குழந்தைகளும் உள்ளனர்.அக்னி புராணம் தாத்ரி தேவதையை கடக ராசிக்கும், மஞ்சள் நிறத்திற்கும் தொடர்பானவர் எனக்கூறுகிறது.
## மேற்கோள்கள்

* 

பகுப்பு:இந்துக் கடவுள்கள்
லுலுசார்-துடிபட்சார் தேசியப் பூங்கா

thumb|220x220px| துடிபட்சார் ஏரியின் காலை நேரப் பிரதிபலிப்பு
thumb|220x220px| சிவப்பு நிற மலர்கள் சூழ்ந்த துதிபட்சார்
thumb|220x220px| லுலுசார்-துடிபட்சார் தேசியப் பூங்காவில் ஏரிக்கு அருகில் அமைக்கப்பட்டுள்ள முகாம்கள்
**லுலுசார்-துடிபட்சார் தேசியப் பூங்கா** (*Lulusar-Dudipatsar National Park*) என்பது பாக்கித்தானின் கைபர்-பக்துன்வாவின் மன்செரா மாவட்டத்தில் உள்ள ககன் பள்ளத்தாக்கில் அமைந்துள்ள ஒரு தேசியப் பூங்காவாகும். இந்த பூங்கா  2003இல் உருவாக்கப்பட்டது. இயற்கை எழில் கொஞ்சும் துடிபட்சார் ஏரி மற்றும் லுலுசார் ஏரி மற்றும் சிகரங்கள் பூங்காவில் உள்ளன.

## தாவரங்கள் மற்றும் விலங்கினங்கள்
மேற்கத்திய இமயமலை சபால்பைன் ஊசியிலையுள்ள காடுகளின் மரங்கள், புதர்கள், வற்றாத தாவரங்கள் மற்றும் மூலிகைகள் மற்றும் அதிக உயரமான மேற்கு இமயமலை அல்பைன் புதர் மற்றும் புல்வெளிகள் இங்குள்ள தாவரங்களில் அடங்கும். பூங்காவிலுள்ள சில விலங்கினங்களில் பனிச்சிறுத்தை, கருப்பு கரடி, மர்மோட், மரநாய், சிவிங்கிப் பூனை, சிறுத்தை ஆகியவை அடங்கும். பூங்காவின் ஏரிகளும் ஈரநிலங்களும் அங்கு குடியிருக்கும் விலங்குகளுக்கும், புலம்பெயர்ந்த நீர்ப்பறவைகளுக்கும் குறிப்பிடத்தக்க சுற்றுச்சூழல் முக்கியத்துவம் வாய்ந்தவை.

## அணுகல்
சாலையை கார்கள் மற்றும் மோட்டார் சைக்கிள்கள் மூலம் அணுகலாம். 2005இல் ஏற்பட்ட காஷ்மீர் நிலநடுக்கம் வடக்கு பாக்கித்தானின் அணுகலை மிகவும் கடினமாக்கியது. இருப்பினும், 2006 ஆம் ஆண்டு முதல் பாக்கித்தான் அரசாங்கம் ககன் பள்ளத்தாக்கில் சுற்றுலாவை மீட்டெடுக்க நடவடிக்கை எடுத்துள்ளது. இதில் புனரமைப்பு மற்றும் புதிய சுற்றுலா வசதிகள் மற்றும் உள்கட்டமைப்பு ஆகியவையும் அடங்கும். 

## பிராந்தியம்
சைபுல் முலுக் தேசிய பூங்கா, சைபுல் முலுக் ஏரியுடன், ககன் பள்ளத்தாக்கு ஆகிய பகுதிகள் லுலுசார்-துடிபட் தேசிய பூங்காவிற்கு அருகில் உள்ளது. பூங்காக்கள் இணைந்து  பாதுகாக்கின்றன.

## இதனையும் பார்க்கவும்

* மாலிகா பர்வதம்

## சான்றுகள்

பகுப்பு:பாக்கித்தானிய தேசியப் பூங்காக்கள்
உலக சதுரங்க வாகை 2018

**உலக சதுரங்க வாகை 2018** (*World Chess Championship 2018*) என்பது உலக சதுரங்க வாகையாளரைத் தேர்ந்தெடுக்க, 2013 இல் இருந்து வாகையாளராக இருக்கும் மாக்னசு கார்ல்சனுக்கும், பபியானோ கருவானாவிற்கும் இடையே நடைபெற்ற சுற்றுப் போட்டியாகும். பன்னாட்டு சதுரங்கக் கூட்டமைப்பு, அதன் வணிகக் கூட்டு பன்னாட்டு சதுரங்கக் கூட்டமைப்பு ஆகிய அமைப்புகளினால் நடத்தப்பட்ட 12-ஆட்ட சுற்று இலண்டனில் 2018 நவம்பர் 9 முதல் நவம்பர் 28 வரை இடம்பெற்றது.

மரபுசார் நேரக்கட்டுப்பாட்டுடனான ஆட்டம் 12 அடுத்தடுத்த சமநிலைகளுடன் முடிவடைந்தது. உலக வாகைப் போட்டிகளில் அனைத்து ஆட்டங்களும் சமநிலையில் முடிவடைந்தது இதுவே முதல் தடவையாகும். நவம்பர் 28 இல், சமன்முறியாக விரைவு சதுரங்க ஆட்ட முறை ஆடப்பட்டது. கார்ல்சன் அடுத்தடுத்த மூன்று ஆட்டங்களிலும் வெற்றி பெற்று நான்காவது தடவையாக உலக வாகையாளரானார்.

## வேட்பாளர் சுற்றின் முடிவுகள்
நடப்பு வாகையாளர் கார்ல்சனுடன் போட்டியிடுவதற்காக நடத்தப்பட்ட 2018 வேட்பாளர் சுற்றில் கருவானா வெற்றி பெற்றார். இப்போட்டிகள் பெர்லினில் 2018 மார்ச் 10 முதல் 18 வரை எட்டு போட்டியாளர்களுடன் இரட்டை தொடர் சுழல்முறைப் போட்டி முறையில் நடத்தப்பட்டன.

இதன் இறுதி முடிவுகள் வருமாறு:

**குறிப்பு:** வெள்ளைப் பின்னணியில் உள்ள கட்டத்தில் உள்ள எண்கள், அந்தந்த எதிராளியை வெள்ளைக் காய்களுடன் விளையாடும் முடிவைக் குறிக்கிறது (கருப்பு பின்னணியில் இருந்தால் கருப்பு துண்டுகள்).

## 2018 வாகையாளர் இறுதி முடிவுகள்
உலக வாகையாளருக்கான போட்டி மாக்னசு கார்ல்சன், பபியானோ கருவானா ஆகியோருக்கிடையில் இலண்டனில் 2018 நவம்பர் 8 முதல் 28 வரை நடைபெற்றது.

## மேற்கோள்கள்

## வெளி இணைப்புகள்
*

2018
பகுப்பு:2018 இல் விளையாட்டுகள்
பகுப்பு:இங்கிலாந்தில் விளையாட்டு
கமலி பாசுமாதாரி

**கமலி பாசுமாதாரி** (*Kamali Basumatari*) இந்திய அரசியல்வாதியும் அசாமின் மேனாள் சட்டமன்ற உறுப்பினரும் ஆவார். இவர் அசாம் மாநில போடோலாந்து மக்கள் முன்னணி அரசியல்வாதி ஆவார். இவர் 2001, 2006, 2011 மற்றும் 2016ஆம் ஆண்டுகளில் நடைபெற்றஅசாம் சட்டமன்றத் தேர்தலில் பானேரி சட்டமன்றத் தொகுதியிலிருந்து அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:அசாம் சட்டமன்ற உறுப்பினர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற பெண் உறுப்பினர்கள்